Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê îşxalî yê dewleta tirke de eşkerayîya nuştekîye daye. Eşkerayîya HPGyî de nê ameyî vatene:
Çalakîya qesasî ya şehîdanê Besta
''Xextêko waranê Kêla Memê û Derîyê Qaçê yê Botanî de falîyetê pûsû ameyêne domnayene. Yewîyêka dişmenî hetê hêzanê ma ra gerîyayî binê kontrolî û 24ê gulane de  di qolan ra ameye pirodayene. Çalakîya ke mesafeyo nêzdî ra ameye  kerdene de 5 îşxlakerî ameyî cezakerdene û îşxalkerêk zî birîndar bi. Na çalakîye semedê qesasê şehîdanê Besta
Hemleya Şorişgêre ya Bazanê Zagrosî
Hêzanê ma yê YJA Starî 25ê gulane de Qilê Şehîd Dilgeşî yê herêma Avaşînî de da îşxalkeran ro. Çalakîye de îşxalkerêk ame cezakerdene. Eynî roje  eynî herême de Qilê Konferansî de pê çekanê giranan yewna çalkîye kerde.
Reyna eynî roje Qilê Şehîde Zêrîne û Qela Mamreşoyî yê Avaşînî de pê çekanê giranan di çalakîyî ameyî kerdene. Badê çalakîyan herême ameye bombardumankerdene.
25ê gulane de îşxalkerî warê Qela Bêdewê yê Zapî de ameyî pirodayene. Çalakîye de kamerayêka mobesse ameye îmhakerdene. 26ê gulane de zî Qilê Şehîd Mervanî de çalakîya sûîqestî ameye kerdene. Çalakîye de îşxlakerêk ame cezakerdene.
Hemleya Şorişgêre ya Cengê Xabûrî
25ê gulane de warê mabênê qilanê Kuroşîno û Stûna yê herêma Metîna de vera îşxalkeran çalakîyêke ameye kerdene la nêtîceya ci nêameye girewtene. Eynî roje Qilê Koordîne yo ke mabênê qilanê Zendûra û Kuroşînoyî de yo tîya hîrê hetan ra çalakîyêka koordînekerdîye ameye kerdene. Çalakîye de 7 îşxalkerî ameyî cezakerdene, îşxlakerêk birndar bi û yew kameraya mobbese û yew mewzî ameyî îmhakerdene. Îşxalkeran saetanê şewe de herême bombarduman kerde û meyît û birîndarê xo wedartî.
Bombardumanî
Bombardumanê artêşa tirke yê vera Herêmanê Pawitişî yê Medya dewam kenê. 25ê gulane de Qilê Zendûra yê Metîna  û warê Werxelê yê Avaşînî (4 reyî)pê teyarayanê şerî ame  bombardumankerdene. Warnaê Mervanos, Dola Maran, Şûkê  û Dola Konferansî yê Avaşînî de pê helîkopteran leşkerî ameyî cakerdene. Warê Tabûra Ereban û Werxelê yê Avaşînî pê obus û bombayanê mîsketî ame pirodayene. Warê Ciloyê Qicî, Qela Bêdewê, Qilê Şehîd Serxwebûn, Qilê Şehîd Mûnzûr û Qilê Gizê yê herêma Zapî bado ke pê herlîkopteran ameyî bombardumankerdene  pê helîkopteran leşkerî ameyî warardene. Nê hêrişan de vînîbîyayeyê ma çîn ê.''
